الهی شاهداول ئوزون؛ من آغلیرام بالام گولور…
یواش یواش یومور گوزون؛ من آغلیرام بالام گولور!
آتیبدی حرمله اوخون کمانی؛ سالدی چینینه
الیمده بنزدی بالام یارالی؛ بیر گورچینه…
سالار ئولونجه بو یارا ربابی؛ غم کمندینه
آناسی اولدورور اوزون؛ من آغلیرام بالام گولور!
چکوب آناسی آلتی آی بو؛ نازدانه نازینی
یتوردی کربلایه؛ تا آنا ئوز امتیازینی….
نجه آتار قماتینی؛ نجه اوپر بوغازینی
دیسم چتیندی اوخ سوزون؛ من آغلرام بالام گولور!
من اوغلومی گتیرمیشم؛ نگاریمه فدا ایدم
گرک عزیزیمون قانون؛ گویه سپوب دعا ایدم!
که تا تمام عالمی؛ بو عشقه آشنا ایدم
دیم بلالره دوزون؛ من آغلرام بالام گولور…
نه سو ویریبدی حرمله؛ نه ده ترحم ایلدی…
چمنده باغبانیله گلی؛ تجسم ایلدی
ایشیتدی فاطمه سسین؛ بالام تبسم ایلدی
بهشته دوندریب یوزون؛ من آغلیرام بالام گولور!
من آغلرام بو علته آناسنون؛ منتظر قالوب…
بالام گولور بونا گوره بهشتین؛ عطرینی آلوب
حرم قوشی قاناد چالوب ؛قولونی بوینوما سالوب
گوروبدی عشقینی گوزوم؛ من آغلرام بالام گولور!
آناسی تیکمدی گوزون؛ جهاندا سیر امیدینه…
بالاسی گیتدی یاره لی؛ شهید عشق دینینه…
ئوزی گوزونی باغلادی؛ کفن بیچیب شهیدینه
دیدی بالامنان ال اوزوم؛ من آغلرام بالام گولور!
azb_Arab azb_Arab azb_Arab azb_Arab azb_Arab azb_Arab azb_Arab pes_Arab ckb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab